KUMITAT PERMANENTI DWAR IX-XOGĦOL TAL-KAMRA

Laqgħa Nru 35

It-Tlieta, 23 ta' Frar 2016

Stampat fl-Uffiċċju tal-Iskrivan

Prezz €2.50

Laqgħa Nru 35

It-Tlieta, 23 ta' Frar 2016

Il-Kumitat iltaqa' filkamra tal-kumitati 3 fil-binja tal-Parlament, il-Belt Valletta, fis-6.59 p.m.

MR SPEAKER (Onor. Anġlu Farrugia): Nagħti merħba lil kull min hawn preżenti għal dan il-kumitat.

Nitlobkom tagħtu titwila l-Minuti tal-aħħar laqgħa li saret biex napprovawhom.

Jekk hemm xi problemi għiduli.

L-Onor.

GODFREY FARRUGIA: Nirreferi għat-tieni paġna tal-Minuti, speċifikament għal-paragrafu li jitkellem fuq il-kumitat fis-seduta parlamentari ta' dakinhar stess, fil-15 ta' Frar, 2016.

MR SPEAKER: Il-paragrafu jgħid hekk:

"Il-kumitat qabel li fis-seduta parlamentari ta' dakinhar stess 15 ta' Frar, 2016 kellhom jitressqu żewġ mozzjonijiet tal-Ewwel Qari mingħajr avviż, il-mozzjoni tal-Ewwel Qari tal-Abbozz ta' Liġi li jemenda l-Kostituzzjoni ta' Malta u li titwaqqaf b'liġi l-Awtorità dwar l-Għażla għas-Servizzi Ġudizzjarji mressqa mill-Onor.

Jason Azzopardi u mozzjoni għall-Ewwel Qari tal-Abbozz ta' Liġi dwar Riformi Kostituzzjonali fil-Qasam tal-Ġustizzja mressqa mill-Ministru għall-Ġustizzja, Kultura u Gvern Lokali, il-Ministru Owen Bonnici."

Xi trid iżżid magħha, Onor. Farrugia?

GODFREY FARRUGIA: Li llum kellna nagħtu data ta' meta se niddiskutu tal-ġudikatura.

MR SPEAKER: Onor. Farrugia, inti daqshekk għandek korrezzjonijiet?

MR SPEAKER: Onor. Agius, hawn xi korrezzjonijiet oħra?

MR SPEAKER: Mela nistgħu nemendaw il-minuti b'dan il-mod:

"Fl-ewwel paragrafu wara punt numru 4, tiżdied is-sentenza "L-Onor.

Godfrey Farrugia informa lill-Kumitat li fil-laqgħa tal-Kumitat li jmiss kellu jindika data meta kellha tiġi diskussa din il-materja.".

Hawn qbil li l-Minuti kif emendati qed jiġu konfermati.

Il-Minuti tal-Laqgħa nru.

34 li saret fil-15 ta' Frar, ġew konfermati.

AFFARIJIET OĦRA

Proġett millOrkestra Filarmonika ta' Malta

MR SPEAKER: Qabel ma ngħaddu għal xogħol ieħor, nixtieq neħles ċerti affarijiet ta' malajr.

Għada se jkollna l-Orkestra Filarmonika ta' Malta.

Dawn diġà ilhom tlett ijiem għaddejjin, jien kellimthom il-bieraħ u għadhom għaddejjin bil-workshop tagħhom dwar attività li se tkun organizzata mill-Orkestra Nazzjonali fil-Parlament li ġiet imnedija l-bieraħ.

Illum it-tieni ġurnata tat-tielet jum.

L-għan ta' dan il-Music Education Programme hu li jżid l-għarfien u l-empowerment tal-mużiċisti żgħar u udjenzi permezz ta' esperjenza ta' vivaċità u drama ta' mużika klassika.

L-għan tal-proġett huwa li jwassal is-saħħa tal-involviment inklussiv u attiv ma' skala sinfonika tal-mużika.

Is-sessjoni finali se ssir għada bejn il-5.00 p.m. u l-5.30 p.m. fil-plenarja u fl-iStrangers Gallery, bil-mużiċisti flimkien mal-Membri Parlamentari, allura tajjeb li jkun hemm a good attendance miż-żewġ naħat tal-Kamra għal din is-sessjoni speċjali li bla dubju se tkun waħda interessanti.

Se jkun hemm il-media kollha mistiedna.

Ovvjament dan apparti li din se tixxandar ukoll fuq l-istazzjon tal-Parlament.

SPEAKER: Niġi issa għall-Ombudsplan.

Min-naħa tal-Oppożizzjoni nformawni li l-Membru se jkun l-Onor.

Min-naħa tal-Gvern min se jkun?

LOUIS GRECH (Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali): Se tkun il-Ministru Helena Dalli.

MR SPEAKER: Jekk ikun hemm sostituzzjoni, imbagħad tgħiduli wkoll.

Trid tinstab data biex jiġi diskuss id-dokument biex jgħaddi għall-approvazzjoni tal-Kamra.

LOUIS GRECH: Naħseb l-aħjar hu li jiddiskutuha bejniethom.

GODFREY FARRUGIA: Jien kellimthom it-tnejn li huma u għedtilhom joqorbu lejn xulxin biex jiftehmu dwar data.

Kellimt kemm lill-Onor.

Żjara minn delegazzjoni mis-CPA Branch Kanadiż

MR SPEAKER: L-importanti hu li jiġi komunikat kemm jista' jkun malajr.

Ħalli ngħaddi għal xi ħaġa oħra interessanti, ovvjament għax aħna parlamentari u rridu nitkellmu wkoll fuq xogħol tal-Parlament li għandu x'jaqsam mal-Commonwealth.

Se jkollna żjara minn erba' Membri tas-CPA Canada Branch, wieħed mill-House of Commons Yasmin Ratansi, Kelly McCauley mill-House of Commons, tal-aħħar Konservattiv u l-oħra Liberali, imbagħad mis-Senat ġej David Smith mil-Liberali u Claude Cunningham li huwa Konservattiv mis-Senat.

Dawn se jiġu bejn il-15 u t-18 ta' Marzu u se jiltaqgħu mal-Membri Parlamentari, speċjalment dawk li jieħdu sehem fil-Commonwealth, fosthom l-Onor.

Naħseb m'għandux ikun hemm problema li nilqgħu t-talba li fil-ġranet li ġejjin jagħmlu kuntatt ma' dawn il-membri biex kemm jista' jkun ikun hemm l-attività tas-CPA Kanadiża u Maltija flimkien.

Talba mis-Sur Joe Magro

SPEAKER: Qabel ma ngħaddi għal xogħol ieħor tal-Kamra, il-bieraħ irċevejna komunikazzjoni mill-preżentatur ta' Xarabank, Peppi Azzopardi fejn waslitli ittra dwar is-Sur Joe Magro li huwa persuna li jbati mill-marda tal-ALS.

Naf li din intbagħtet liż-żewġ Whips, għalhekk nifhem li għandkom kopja tagħha.

Xtaqt nagħmel din l-osservazzjoni.

Jiena diġà esklamajt ruħi, ovvjament sta għall-kumitati.

It-talba tas-Sur Magro hi li jingħata l-opportunità jesprimi ruħu u jgħid xi jħoss – u naħseb għandu jingħata ċ-ċans li jgħid xi jħoss – fil-laqgħa tal-kumitat jew kumitat li jkun konġunti bejn il-Kumitat tal-Affarijiet Soċjali, il-Kumitat tal-Familja u l-Kumitat tas-Saħħa.

Jien naqbel li s-Sur Magro għandu jingħata dan iċ-ċans.

Jiena nformat bl-assenza tal-Onor.

Claudette Buttigieg li se tkun imsiefa fuq xogħol parlamentari fit-2 ta' Marzu, allura mhux se ssir il-laqgħa konġunta dakinhar.

Din f'idejkom.

DAVID AGIUS: Hemm qbil fuq data oħra.

GODFREY FARRUGIA: Fid-9 ta' Marzu?

MR SPEAKER: Id-9 ta' Marzu?

DAVID AGIUS: Iva, safejn naf jien hemm email dwar id-data tad-9 ta' Marzu.

LOUIS GRECH: Però naħseb l-ewwel irridu naqblu mal-prinċipju li kulħadd jgħid li jaqbel li għandhom jiltaqgħu, dik tiġi rreġistrata, imbagħad niftehmu dwar id-data.

MR SPEAKER: L-importanti hu li ċ-chairpersons ta' kull kumitat li se jkun konġunt jaraw huma bejniethom, kif qed jgħid id-Deputat Prim Ministru.

LOUIS GRECH: Aħna definittivament naqblu u nassumi l-Oppożizzjoni wkoll, imma mbagħad jaraw huma.

MR SPEAKER: Ovvjament ir-Ruling tas-Sedja qiegħda ċara li ċ-chairpersons jiddeċiedu.

Jiena qed ngħid x'nissuġġerixxi jien, imbagħad iċ-chairpersons jiddeċiedu jekk wieħed hux se jagħtih ċans jitkellem jew le.

GODFREY FARRUGIA: Bħala point of information dwar it-tliet chairpersons irrid ngħid li dan il-kumitat konġunt se mmexxih jien fid-9 ta' Marzu u dakinhar għandna aġenda li hija totalment differenti minn dak li ppropona s-Sur Magro.

Aħna xtaqna li dik l-aġenda tibqa' kif inhi u jekk niġu biex nagħtuh opportunità, nagħtuh opportunità f'aġenda oħra bejn il-kumitati konġunti.

Ma nixtiqux li dik l-aġenda tiġi mħallta ma' issue li hija ġdida.

Skeda ta' attivitajiet parlamentari

MR SPEAKER: Fil-karti li qassamtilkom għandkom ukoll l-attivitajiet tal-Parlament.

Kif tafu, ix-xogħol extra-parlamentari f'din il-binja ma jiqafx.

Kif diġà għedt, għada hawn kunċert, imbagħad għandna diversi affarijiet oħra li ma jiqfux hawnhekk, jiġifieri għandna attivitajiet jibqgħu għaddejjin kull tlett ijiem, erba', imma l-importanti hu li intom tkunu informati wkoll dwar x'qed isir ħalli.

XOGĦOL TAL-KAMRA

MR SPEAKER: Issa niġi għall-mozzjoni privata dwar l-Abbozz li jemenda l-Kostituzzjoni ta' Malta u li jwaqqaf b'liġi l-Awtorità dwar l-Għażla għal Servizzi Ġudizzjarji.

Kif jaf il-kumitat, l-Ewwel Qari tal-Abbozz imressaq mill-Onor.

Jason Azzopardi sar fis-seduta tal-15 ta' Frar.

Fl-istess seduta sar ukoll l-Ewwel Qari tal-Abbozz dwar Riformi Kostituzzjonali għall-Qasam tal-Ġustizzja li kien imressaq mill-Gvern.

L-Abbozz propost mill-Onor.

Jason Azzopardi, kif tafu intom, ġie ppubblikat fid-19 ta' Frar u l-Parlament, bħalma jiġri ssoltu, għaddieh lill-Avukat Ġenerali għall-parir tiegħu dwar jekk il-liġi tirrikjedix jew le messaġġ tal-President tar-Repubblika u dan kif isir f'kull liġi appena tiġi pubblikata.

Illum stess waqt li kont qed immexxi s-seduta fit-3.15 p.m. irċevejna ittra bl-Ingliż miktuba by hand.

Irċeviha l-Iskrivan tal-Kamra mbagħad għaddihieli u fiha l-parir tal-Avukat Ġenerali datat 23 ta' Frar, 2016.

Din l-ittra taqra hekk:

MR SPEAKER: Din hija l-ittra li bagħat l-Avukat Ġenerali.

Ovvjament inħallihielkom għad-diskussjoni.

Il-Ministru għall-Ġustizzja, Kultura u Gvern Lokali.

OWEN BONNICI (Ministru għall-Ġustizzja, Kultura u Gvern Lokali): Forsi bħala update mill-aħħar darba li ltqajna, jiena ltqajt mal-Onor Jason Azzopardi, kif wegħedt li nagħmel u nifhem li l-Onor.

Azzopardi rrapporta lill-Grupp Parlamentari dwar il-laqgħa tagħna.

Jiena spjegajtlu l-prinċipji ġenerali tal-Bill tal-Kabinett, għax il-Kabinett ovvjament għandu l-liġi tiegħu, li fil-fehma tal-Kabinett hija aħjar mill-Bill li ġie propost mill-Oppożizzjoni għal żewġ raġunijiet.

Waħda anke fid-dettalji tal-metodu tal-ħatra fejn hemm punti li huma iktar maħsuba, huma aħjar u t-tieni nett għaliex il-Bill tal-Gvern ma jolqotx biss il-metodu tal-ħatra, imma jitkellem ukoll dwar id-dixxiplina tal-ġudikanti u dwar il-pensjonijiet tal-ġudikanti.

Dan kollu għedtu lill-Onor.

Azzopardi u nifhem li rrapportah lura lill-Grupp Parlamentari tal-Partit Nazzjonalista.

Dan li qed ngħid, jiġifieri li jkun hemm a holistic exercise huwa riflessjoni tar-rakkomandazzjonijiet Bonello.

Il-Kummissjoni Bonello qalet ċar li dawn it-tibdiliet għandhom isiru en bloc għar-raġunijiet li spjegajt lill-Onor.

Azzopardi u l-Onor.

Azzopardi qabel magħha.

Jiena meta kont rajt il-Bill tal-Oppożizzjoni nnotajt li l-Oppożizzjoni pproponiet mhux biss bidla fil-metodu tal-ħatra, imma li tiżdied l-età tal-irtirar tal-ġudikaturi.

Issa qed nara dan il-parir tal-Avukat Ġenerali.

Jiena meta rajtha okkorrietli għax jien kont ippreżentajt per eżempju l-Abbozz ta' Liġi li jemenda l-Kunsill Malti għall-Arti li wkoll ġie meqjus bħala money bill.

Kont staqsejthom għalfejn dan kien money bill u kienu tawni r-raġuni, jiġifieri din għaddejt minnha jien.

Meta l-Oppożizzjoni f'dak il-Bill iddeċidiet li żżid l-età tal-pensjoni, ovvjament ħalliet impatt fuq in-nefqa tal-pajjiż u allura dak tirrendih money bill u l-Avukat Ġenerali qed jgħid dan.

Anzi jsemmi raġuni oħra li biex inkun onest, ma rajthiex.

Qed jgħid hemm żewġ raġunijiet għalfejn dan l-abbozz huwa money bill.

Issa jien qatt ma smajt li oppożizzjoni f'ebda Parlament tal-Commonwealth, tista' tippreżenta money bill.

L-Oppożizzjoni tista' tippreżenta private members bills bil-qalb kollha, tista' tippreżenta mozzjonijiet bil-qalb kollha, però li l-Oppożizzjoni tippreżenta money bill dik hija xi ħaġa li jien onestament qatt ma smajt, u se ngħid għalfejn.

Biex tippreżenta money bill, kif qed jgħid l-Avukat Ġenerali f'dan il-parir, inti trid il-kunsens u l-permess, skont il-Kostituzzjoni, tal-President ta' Malta.

Trid il-kunsens għal diversi raġunijiet u jekk hemm bżonn nidħlu fihom.

Il-President, skont kif tgħid il-Kostituzzjoni, trid taġixxi fuq il-parir tal-Kabinett.

Il-President ma tistax tqum filgħodu u tgħid: Iva, se nagħmel hekk,imma trid taġixxi fuq il-parir tal-Kabinett.

S'intendi l-Kabinett għandu l-liġi tiegħu li spjegajt lill-Onor.

Azzopardi li intom tafu biha, li jekk Alla jrid fis-sigħat li ġejjin se nippubblikawha skont ma jridu r-regoli tal-Kamra.

Dik hija l-pożizzjoni, imma jiena qiegħed hawnhekk biex nisma' x'għandha xi tgħid l-Oppożizzjoni ħalli nkunu nistgħu nimxu.

Aħna ġejna hawnhekk b'data fejn nistgħu nibdew id-dibattitu dwar il-Bill tal-Gvern u nistgħu nikkomunikawha lilek fi stadju ulterjuri.

LOUIS GRECH: Fit-8 ta' Marzu.

OWEN BONNICI: Id-data li qed tiġi proposta għal-liġi tal-Gvern hija, kif qed jgħid il-kollega tiegħi, fit-8 ta' Marzu.

MR SPEAKER: L-Onor.

DAVID AGIUS: Jien qed nifhem li l-Ministru kellu bejn sagħtejn u tliet sigħat diskussjoni mal-Onor.

Jason Azzopardi dwar dawn iż-żewġ liġijiet.

OWEN BONNICI: Għandi noqgħod ngħid kemm domna?

DAVID AGIUS: Jiġifieri f'din is-siegħa u nofs jew sagħtejn kemm domtu, ma tkellimtux bejnietkom dwar dan il-punt li qed jitkellem fuqu l-Avukat Ġenerali?

MR SPEAKER: Dwar l-ittra li bagħat l-Avukat Ġenerali?

MR SPEAKER: Ma nafx, il-Ministru jrid jgħid.

OWEN BONNICI: L-Oppożizzjoni għandha ħafna avukati bravi.

DAVID AGIUS: Iva jew le, qed nistaqsi biss.

MR SPEAKER: Ministru, ħu paċenzja.

L-Onor.

David Agius qed jagħmel domanda speċifika dwar jekk tqajjimx il-punt waqt li kontu qed tiddiskutu, dwar jekk dan huwiex money bill jew le.

OWEN BONNICI: Dr. Azzopardi ma qallix li dan huwa money bill.

Jiena naf li Dr. Azzopardi huwa avukat bravissimu.

DAVID AGIUS: Aħna ġejna hawnhekk fl-aħħar House Business Committee u waqafna milli mmorru għal dibattitu għaliex kien hemm il-ħsieb li l-Onor.

Azzopardi jiltaqgħu u jsibu a way forward.

Jiena qed nifhem li ltaqgħu.

Waqt din il-laqgħa pożittiva ħafna, il-Ministru għall-Ġustizzja, Kultura u Gvern Lokali tkellem mal-Onor.

Azzopardi dwar dan il-punt?

Iva jew le, ħalli din nara ġietx cleared.

OWEN BONNICI: L-għan ta' dik il-laqgħa kienet li jiena nispjega lill-Onor.

Azzopardi r-raġunijiet tal-Bill tal-Gvern, fejn irridu mmorru, u nispjega t-tliet punti ta' tibdil Kostituzzjonali li rrid ngħid.

Għalkemm ma qbilniex fuq kollox, qbilna fuq 95% ta' dak li pproponejna.

It-taħdita kienet dwar x'qed jipproponi l-Gvern.

Ma kenitx dwar x'ipproponiet l-Oppożizzjoni għax l-Oppożizzjoni s'intendi naf li għandha ħafna avukati fi ħdanha u naf li huma kienu jafu li meta qed jipproponu żieda fil-pensjoni, kif qed jagħmlu, effettivament ikunu qed idaħħlu l-abbozz fil-kategorija ta' money bill.

DAVID AGIUS: Mr Speaker, m'hemmx għalfejn naħlu l-ħin ta' dan il-kumitat.

M'għandix f'moħħi li naħli l-ħin, la tiegħi u ta' ħadd.

Jiena lill-Ministru qed ngħidlu ċar li aħna fl-aħħar seduta ġejna hawnhekk u kellna lill-Ministru jgħidilna li jrid jaqbel magħna u joħroġ l-id ta' ħbiberija u biex jipprova jsib soluzzjoni biex naslu.

Jien qed nistaqsi: Fil-ħin kollu li qal li għamlu jiddiskutu biex isibu a way forward, il-Ministru qajjimha din il-materja mal-Onor.

Azzopardi jew ma tkellmu xejn dwarha?

(Interruzzjonijiet) Intom kellkom tiġi hawnhekk bi ftehim.

Forsi jiena ma spjegajtx ruħi.

L-uffiċċju tagħna bilfors irid jibgħat kull pubblikazzjoni għand l-Avukat Ġenerali biex naraw tirrikjedix il-messaġġ.

L-uniku komunikazzjoni li kelli kienet illum stess fejn irċevejtha fit-3.30 p.m. Dik wara li saret il-pubblikazzjoni fid-19 ta' Frar.

Issa nħalli f'idejk għax ovvjament hemm id-domanda .....

OWEN BONNICI: Aħna ddiskutejna l-emendi li għandu f'moħħu jagħmel il-Gvern, li biex isiru jrid ikun hemm kemm jista' jkun kunsens fil-Kamra.

Hemm minnhom li biex jidħlu jrid ikun hemm vot ta' two thirds majority.

Id-diskussjoni kienet fuq il-Bill tal-Gvern, fuq xi jrid jagħmel il-Gvern.

Irrid ngħid li fuq 95% tal-affarijiet irreġistrajna progress u I'm looking forward li fit-8 ta' Marzu nibdew id-dibattitu ,u jekk Alla jrid, jiġi reġistrat progress għall-ġid tal-poplu kollu at the end of the day.

MR SPEAKER: It-8 ta' Marzu hija meta se nibda d-diskussjoni fuq il-Ġudikatura.

DAVID AGIUS: Le, dik hija l-proposta tal-Gvern.

Aħna ma naqblux.

Aħna tal-Oppożizzjoni nħossu li din għandha ssir nhar il-Ħamis li ġej f'ħin li huwa dedikat għall-Oppożizzjoni skont ruling li jingħata hawn.

OWEN BONNICI: Jiena spjegajt għalfejn.

Lil Dr. Azzopardi għedtlu jien nixtieq li l-Bill ikolli round ta' konsultazzjoni mal-Ġudikatura u spjegajthielu u tajtu r-raġunijiet għalfejn, u naħseb tkun idea tajba.… (Interruzzjonijiet) Jiena se nippubblikah immedjatament il-Bill, però nixtieq li bejn il-pubblikazzjoni tal-Bill u bejn il-ġurnata li fiha jibda d-dibattitu dwaru niddiskuti mal-ġudikatura.

Ma naħsibx li l-kelma "tikkonsulta" hija kelma ħażina, hija kelma tajba.

Meta tkellimt mad-Deputat Prim Ministru għedtlu li jien għandi bżonn perjodu qasir fejn nikkonsulta l-ġudikatura.

Ma ninsewx li hawnhekk qegħdin immissu affarijiet delikatissimi u nixtieq li l-ġudikatura jkunu on board.

Jiena naħseb li sat-8 ta' Marzu din hija xi ħaġa li nista' nagħmilha u nkunu nistgħu nipproċedu dwar xi ħaġa tajba li qatt ma saret, ilha biex issir u nkunu tajna biċċa xogħol tajba lill-poplu Malti.

Jekk l-Oppożizzjoni taqbel magħna, naħseb inkunu għamilna biċċa xogħol tajba ħafna.

MR SPEAKER: L-Onor.

GODFREY FARRUGIA: Fil-laqgħa preċedenti konna ddeċidejna li għandhom jiltaqgħu l-Ministru Owen Bonnici u l-Onor.

Jason Azzopardi biex jaraw il-kontenut tal-abbozz li kien se jitressaq min-naħa tal-Gvern u biex b'hekk insibu l-art, biex ngħid hekk, komuni bejn iż-żewġ naħat.

Safejn naf jien dik kienet id-direzzjoni.

Issa għadu kemm tqajjem punt min-naħa tal-Onor.

David Agius dwar il-possibbiltà li jiddiskutu l-Private Members Bill f'seduta urġenti tal-Ħamis.

Fhimtek tajjeb?

DAVID AGIUS: Huwa d-dritt tal-Oppożizzjoni li jitressaq xogħol tal-Oppożizzjoni.

Dan skont l-iStanding Orders tal-Kamra.

GODFREY FARRUGIA: Hekk hu.

Safejn naf jien, id-darba li jmiss huwa tan-naħa tal-Gvern.

DAVID AGIUS: Le, tal-Oppożizzjoni.

GODFREY FARRUGIA: Se nispjega għalfejn.

DAVID AGIUS: L-aħħar seduta ħadtuha intom.

MR SPEAKER: Onor. Agius, ħalli naraw x'se jgħid l-Onor.

Apparti li hemm il-parir tal-AG.

DAVID AGIUS: Allaħares naċċettaw dan il-parir tal-AG.

Inkella l-Oppożizzjoni ma tista' tressaq l-ebda bill.

MR SPEAKER: Kollox sew, issa niġu għaliha.

OWEN BONNICI: Hawnhekk irridu nimxu skont il-liġi.

Hawnhekk dwar il-Kostituzzjoni qed nitkellmu u ma nistgħux niksru l-Kostituzzjoni.

DAVID AGIUS: Ksirtuha diġà il-Kostituzzjoni, tinkwetax.

OWEN BONNICI: Fejn ksirt il-Kostituzzjoni, Onor. Agius?

OWEN BONNICI: Meta ksirt il-Kostituzzjoni?

Hawnhekk ma nistgħux niksru l-Kostituzzjoni u rridu nimxu mal-liġi.

DAVID AGIUS: Imkien ma nistgħu niksruha l-Kostituzzjoni.

OWEN BONNICI: Hawnhekk għandna parir li dan huwa money bill.

Biex tibda diskussjoni trid il-go ahead mill-President – u hemm raġuni għalfejn imma mhux se noqgħod nispjegaha biex ma naħlix il-ħin tal-Kumitat – li jrid jaġixxi fuq parir tal-Kabinett.

Il-Kabinett diġà għandu l-Bill tiegħu u fil-parti tan-nomina u l-ħatra ta' ġudikanti hemm affarijiet li ma naqblux mal-Oppożizzjoni.

DAVID AGIUS: Ma naqblux fuq din, u jekk hemm bżonn nitlob li jingħata ruling.

OWEN BONNICI: Itlob li trid.

Jekk hemm bżonn, nitlob ruling.

OWEN BONNICI: Itlob dak kollu li tixtieq qalbek.

DAVID AGIUS: Mhux ovvja!

OWEN BONNICI: Jiena, Onor. Agius, qiegħed hawnhekk biex insib soluzzjoni.

DAVID AGIUS: Imissek sibt soluzzjoni.

Ilek ġimgħa biex issib soluzzjoni u ma sibthiex.

OWEN BONNICI: Il-Bill intom ipproponejtuh, intom għamiltuh money bill.

Għandkom ħafna avukati, dan stajtu tarawh.

DAVID AGIUS: Jiġifieri l-avukat li kellimt inti ma kellekx id-diċenza tgħidlu xi ħaġa fuq dawn l-affarijiet.?

Jiġifieri lanqas inti ma kont tafha din?

OWEN BONNICI: Mela jien kont naf li se tiġi hawn.....(Interruzzjonijiet)

DAVID AGIUS: Jiġifieri inti ma ndunajtx?

X'konsultazzjoni din!

OWEN BONNICI: L-aħħar darba li ltqajna hawnhekk jien għedt li se nagħmlu data fejn jibda d-dibattitu.

Nhar il-Ħadd il-Kap tal-Oppożizzjoni skont rapportaġġ fil-gazzetti qal li jrid li d-dibattitu jibda l-Ħamis u llum smajt il-ħabib tiegħi jgħid li jixtieq li d-dibattitu jibda nhar il-Ħamis.

Jien qed ngħid li hawn dan il-parir tal-Avukat Ġenerali li hemm problema legali peress li l-Oppożizzjoni għażlet hi, ħadd ma ġegħelha, li tagħmel money bill.

DAVID AGIUS: Aħna l-Parlament qegħdin mhux Gvern, Onor. Bonnici.

OWEN BONNICI: Ipprova ifhem il-punt.

DAVID AGIUS: Aħna awtorità ta' Parlament hawnhekk mhux Gvern.

OWEN BONNICI: Jien qed ngħid kieku l-Oppożizzjoni tirtira l-mozzjoni, tneħħi dik il-parti li tirrendiha money bill u terġa' tressaq l-abbozz 'il quddiem, hemmhekk inkunu nistgħu nitkellmu fuq data fejn jibda d-dibattitu.

Nista' nkun iktar raġjonevoli minn hekk?

Qed ngħidlek x'inhi s-soluzzjoni!

Qed niftaħlek għajnejk!

Irtira l-bill, neħħi dik il-biċċa li rrendietu money bill, jekk trid erġa' ippreżenta bill ieħor, imma kif inhi llum ma tistax tibqa' għaddej.

DAVID AGIUS: Ma naqblux ma' dan il-parir għax iż-żieda fl-età tal-irtirar m'hi se żżid l-ebda spiża.

DAVID AGIUS: Le, mhu se żżid l-ebda spiża għax mhux se jinħatru ġudikanti ġodda sakemm… (Interruzzjonijiet) Jimporta nitkellem, jekk jogħġbok?

MR SPEAKER: Jekk jogħġobkom.

DAVID AGIUS: Hawnhekk House Business qegħdin.

MR SPEAKER: Onor. Agius, kompli bl-argument tiegħek.

DAVID AGIUS: Mela tinterrompix f'dan il-kumitat.

MR SPEAKER: Jekk jogħġobkom.

OWEN BONNICI: Jiena la qed ngħajjat u lanqas qed ngħolli leħni.

MR SPEAKER: L-Onor.

DAVID AGIUS: Aħna qed immorru għal fatt sempliċi.

Nhar il-Ħamis huwa xogħol tal-Oppożizzjoni u aħna għandna dan l-abbozz u rridu niddiskutuh nhar il-Ħamis.

Issa jekk il-Gvern ma jridx, jien lest nitlob ruling u jekk inti, Mr Speaker, bħala Sedja tħossok li m'intix f'pożizzjoni li tagħti dan ir-ruling, nitolbu lid-Deputy Speaker biex jagħti ruling hu.

Se nagħmel referenza għal Standing Order no. 69 u Standing Order no. 70.

Jekk ma jimpurtax, segwuni ftit.

Meta jkun hemm xogħol finanzjarju:

Ħlief fuq rakkomandazzjoni tal-President ta' Malta murija minn Ministru, il-Kamra ma għandhiex –

(a) timxi 'l quddiem dwar xi abbozz ta' liġi (kif ukoll kull emenda għal abbozz ta' liġi) li, fil-fehma tal-persuna li tkun tippresjedi fil-Kamra, jipprovdi biex issir jew tiżdied xi taxxa, biex isir jew jiżdied xi piż fuq id-dħul jew fondi oħra ta' Malta jew dwar it-tibdil ta' xi piż bħal dak ħlief fejn jiġi mnaqqas, jew dwar il-ftehim jew maħfra ta' xi dejn dovut lil Malta;

(b) timxi 'l quddiem dwar xi mozzjoni (inkluża xi emenda għal mozzjoni) li l-effett tagħha, fil-fehma tal-persuna li tkun qed tippresjedi fil-Kamra jkun li tagħmel provvediment dwar xi wieħed mill-finijiet imsemmija qabel; u..."

Imbagħad hemm l-iStanding Order no. 70 dwar kif tiġi komunikata rakkmandazzjoni tal-President ta' Malta.

Kull rakkomandazzjoni tal-President ta' Malta tiġi kkomunikata minn Ministru kif ser jingħad: "L-Eċċellenza Tiegħu l-President ta' Malta, billi ġie mgħarraf bis-suġġett tal-abbozz ta' liġi propost (jew vot jew riżoluzzjoni) jirrakomandah għall-konsiderazzjoni tal-Kamra", u dan għandu jiġi hekk imniżżel fil-minuti tal-proċeduri tal-Kamra..

Dik hija l-proċedura u aħna marbutin ma' din il-proċedura.

Għandna dan il-parir tal-Avukat Ġenerali fejn qed jgħid li qed jagħmel referenza għall-Kostituzzjoni.

Il-Kostituzzjoni f'Artikolu 73 hija dwar ir-restrizzjoni ta' ċerti miżuri finanzjarji.

DAVID AGIUS: Mr Speaker, ħu paċenzja bija.

L-Avukat Ġenerali mhuwiex l-Avukat tal-Parlament.

L-Avukat Ġenerali hu l-Avukat tal-Gvern.

Aħna hawnhekk qegħdin fil-Parlament.

Jekk inti tixtieq timxi mod ieħor, imxi mod ieħor.

Anzi hawnhekk inti qiegħed biex tħares lill-Oppożizzjoni u allura Allaħares nimxu ma' dan il-ħsieb, għax inkella l-Oppożizzjoni qatt ma tista' tippreżenta private members bill li b'xi mod jimpatta fuq dak li għandu x'jaqsam ma' consolidated fund jew ħaġa jew oħra.

(Interruzzjonijiet) Jekk jogħġbok, Ministru Bonnici, ħu paċenzja.

MR SPEAKER: Jekk jogħġobkom, nindirizzaw lil xulxin sew.

OWEN BONNICI: Jiena qed ngħinek.

DAVID AGIUS: Ministru, għin lil sħabek u lilek innifsek.

MR SPEAKER: Onor. Agius, jekk jogħġobkom, m'hemmx battibekki.

DAVID AGIUS: Għin lil sħabek u lilek innifsek.

MR SPEAKER: Jekk jogħġobkom, m'hemmx cross-debate.

OWEN BONNICI: Jiena tajtu soluzzjoni prattika.

DAVID AGIUS: Il-parir tagħna bħala Parlament neħduh mingħand l-avukati tal-Parlament se mai, mhux mingħand l-avukat tal-Gvern.

At the end of the day jekk inti ma tridx timxi mal-proċedura li nhar il-Ħamis huwa xogħol tal-Oppożizzjoni, tinkwetax, aħna nitolbu ruling u nitolbu li dawn l-affarijiet jimxu skont ir-ruling tiegħek.

MR SPEAKER: Mhux problema, imma jiena rrid nisma' lil kulħadd, Onor. Agius.

LOUIS GRECH: Jekk fhimtek sew, il-proċedura mhijiex xi ħaġa li għażilt int li tagħmilha.

Kull abbozz li jkun hemm tibagħtu għand l-AG.

Din hija prassi normali, mhijiex kwestjoni li int għażilt li tmur għand l-AG.

Bilfors trid tagħmel hekk.

Il-proċedura tgħidlek li inti tibagħtha għand l-AG, irrispettivament jekk hux l-avukat tal-Gvern jew le, u l-AG jagħti l-opinjoni tiegħu.

Din ma ssirx f'dan il-każ biss.

Din il-proċedura naħseb trid tiġi cleared.

MR SPEAKER: L-Onor.

GODFREY FARRUGIA: Jien għandi fehma differenti dwar il-Ħamis.

Forsi se naqbeż għal suġġett ieħor bħala parenteżi.

Il-proċedura fhimniha, għallinqas hija ċara f'moħħi li intom min-naħa tagħkom tridu tmorru għand l-AG u l-AG jgħidilkom jekk hux money bill jew le u dan huwa money bill u allura jrid imur quddiem il-Kabinett.

Il-proċedura minn dak l-aspett hija ċara.

Il-ħaġa l-oħra li mhijiex ċara hi ta' min imiss is-seduta l-Ħamis li ġej.

Jekk miniex sejjer żball, il-proċedura hi li nalternaw Ħamis għall-ieħor, daqqa Gvern u daqqa l-Oppożizzjoni.

L-ewwel waħda li kienet ittieħdet kienet fil-bidu lin-naħa tal-Gvern ta' din il-leġiżlatura, imbagħad ittieħdet oħra f'Novembru li għadda meta kien imiss tal-Oppożizzjoni, fejn dakinhar ..…

MR SPEAKER: Iċċekkjahom dawn id-dati.

GODFREY FARRUGIA: Mr Speaker, ma niftakarx id-data eżatt, imma kienet għal nofs Novembru.

Dakinhar f'nofs Novembru kellna żewġ abbozzi t-tnejn tad-diżabilità, wieħed preżentat mill-Onor.

Stephen Spiteri u l-ieħor ippreżentat mis-Segretarju Parlamentari Justyne Caruana u ddeċidejna li l-ġurnata tal-Ħamis niltaqgħu – mingħalija kien filgħodu wkoll – u niddiskutu ż-żewġ abbozzi f'daqqa, nibdew b'wieħed u nkomplu bl-ieħor.

Safejn naf jien, qegħdin fi stadju ta' kumitat dwarhom.

Dik kienet il-ġurnata li jmiss tal-Oppożizzjoni u l-kompromess kien hekk.

Allura l-Ħamis li jmiss huwa dak tal-Gvern.

MR SPEAKER: Irrid niċċekkja fuq dawn id-dati li semmejt għax qed tqajjmu din il-kwestjoni issa u...

LOUIS GRECH: Tridx insibu kompromess?

L-Onor.

LOUIS GRECH: Se nieħu spunt minn dak li qal l-Onor.

Bonnici, fejn hu qal li jekk ikun preżentat abbozz ieħor li jeskludi dik il-parti li jirrendih money bill, allura mbagħad fit-8 ta' Marzu nkunu disposti li jiġu diskussi ż-żewġ abbozzi, kemm l-Abbozz tan-naħa tal-Oppożizzjoni kif ukoll l-Abbozz tan-naħa tal-Gvern.

Allura b'hekk ikun qed jiġi diskuss in toto kemm min-naħa tagħkom kif ukoll min-naħa tagħna.

Iż-żmien huwa viċin, fit-8 ta' Marzu, jiġifieri qed ngħidu li se jkun it-Tlieta, u naħseb b'dak il-mod insibu soluzzjoni għax finalment aħna rridu nsibu soluzzjoni biex nagħmlu r-riforma fil-ġudikatura.

Jekk iż-żewġ abbozzi għandhom l-istess għan, allura f'dik il-ġurnata nkunu qed narawhom it-tnejn imma ovvjament intom tirtiraw u tneħħu dik il-parti li tagħmel lil dan l-abbozz money bill.

Imbagħad aħna nkunu f'pożizzjoni li niddiskutuh fit-8 ta' Marzu.

Naħseb li din hija proposta ġusta għaż-żewġ naħat.

MR SPEAKER: Nistgħu nissospendu ftit forsi wieħed jagħmel konsultazzjoni.

OWEN BONNICI: Aħna naqblu li l-età minn 65 sena titla' għal 68 sena, però that makes our bill a money bill as well.

S'intendi l-Kabinett se jagħti parir lill-President biex jagħti permess lill-Ministru, f'dan il-każ jiena, biex nibda d-dibattitu.

Fil-każ tal-Oppożizzjoni, peress li hawnhekk si tratta ta' money bill, tajna – ħalli nuża l-kelma "tajna" – soluzzjoni.

Neħħu l-element ta' money bill mill-abbozz tagħkom.

Jien mhux qed nagħlaq il-bieb f'wiċċ ħadd.

MR SPEAKER: Ministru, mhux biex nikkoreġik, imma hemm ukoll biċċa oħra li qed isemmi l-Avukat Ġenerali.

OWEN BONNICI: Iridu joqogħdu attenti ħafna u jieħdu parir.

Kif għedt, hemm ħafna avukati bravissimi fl-Oppożizzjoni.

Meta jirtiraw il-Bill li għamlu u jagħmlu Bill ġdid, iridu joqogħdu attenti li jagħmlu wieħed li ma jkunx money bill.

Altrimenti tirtiraw tagħkom u niddiskutu tagħna.

Jiena naħseb li se tkunu qed taqblu magħna fuq ħafna punti li qegħdin fl-abbozz tagħna għaliex dak huwa s-sentiment li kelli fl-aħħar laqgħa ma' Dr. Azzopardi li kienet pożittiva, kordjali u tajba ħafna.

MR SPEAKER; L-Onor.

DAVID AGIUS: Il-pożizzjoni tagħna hija ċara u b'saħħitha.

Jekk kemm-il darba rridu nieħdu parir, aħna nieħdu parir minn avukati tal-Parlament, u min-naħa tagħna qed ninsistu li jekk il-Ħamis li ġej ma tiġix diskussa din il-private members bill, allura nitolbu ruling u jekk inti tħossok li m'għandekx tagħti dan ir-ruling, ovvjament ..…

MR SPEAKER: Le, m'għandi l-ebda problema.

Qed nitkellmu fuq private members bill.

Diġà kien hemm rulings oħrajn.

DAVID AGIUS: Nhar ta' Ħamis huwa xogħol tal-Oppożizzjoni u jmiss lill-Oppożizzjoni.

MR SPEAKER: Ħalli nibdew biċċa biċċa.

Qabel ma nimxu għar-ruling, l-Onor.

LOUIS GRECH: Nixtieq ngħid xi ħaġa fondamentali.

Jekk hemm bżonn immorru għand l-Avukati tal-Parlament immorru kemm irridu, però ma tistax tinjora l-fatt li hija l-prassi li meta jiġi pubblikat, abbozz jiġi referut lill-Avukat Ġenerali.

DAVID AGIUS: Qabel ma tmur għall-pubblikazzjoni tmur għand l-Avukat Ġenerali mhux wara.

Mid-dehra hija l-proċedura ..… (Interruzzjonijiet)

MR SPEAKER: Ħu paċenzja.

Il-proċedura qegħda hekk.

LOUIS GRECH: Qed jgħidlek wara.

Biex ma nikkomplikawx l-affarijiet, għandek żewġ affarijiet, waħda li ssir proċedura stabilita, li jrid bilfors imur għand l-Attorney General u ma jistax lanqas jekk irid iċ-chairman ta' dan il-kumitat jinjora x'jgħidlu l-Attorney General.

Jekk l-iSpeaker jidhirlu li għandu bżonn imur anke għand l-avukat tal-Parlament, dik hija xi ħaġa oħra, però ma jistax jinjora l-messaġġ li jkun tah l-AG.

MR SPEAKER: Is-Segretarju Parlamentari għall-Ippjanar u Simplifikazzjoni Amministrattiva.

DEBORAH SCHEMBRI (Segretarju Parlamentari għall-Ippjanar u Simplifikazzjoni Amminstrattiva): Fil-verità hawnhekk l-issue mhijiex tinqala' min-naħa tal-Gvern, imma tinqala' mill-Kostituzzjoni.

Is-soluzzjoni qed tingħata minn naħa tal-Gvern.

Jiġifieri ma nistax nifhem għalfejn qed tinstab problema, meta l-Gvern qed joffri soluzzjoni biex jaslu fejn xtaqu jaslu, to be quite honest – kompromess li huwa vijabbli anke Kostituzzjonalment, biex ma tinkisirx il-Kostituzzjoni, biex dan il-Parlament jimxi fuq prassi li dejjem mexa u biex insibu soluzzjoni u naslu għal dak illi bażikament fuq ħafna punti qablu fuq kemm l-Oppożizzjoni kif ukoll il-Gvern.

MR SPEAKER: Se nissuġġerixxi xi ħaġa.

Tridu nissospendu mqar nofs siegħa biex ....

L-Onor.

DAVID AGIUS: Ħalli nagħmel punt ċar li joħroġ mill-Minuti.

Fl-aħħar laqgħa hawnhekk iddeċidejna li kemm l-Onor.

Jason Azzopardi jiltaqgħu bil-għan – u qed nikkwota mill-Minuti – li jinstabu l-punti ta' konverġenza li ż-żewġ naħat jiftehmu fuq parametri ġenerali dwar dan il-qasam u ġbidna l-attenzjoni għal fatt li l-Gvern kien għadu m'għaddiex kopja tal-abbozz ta' liġi li beħsiebu jippubblika bil-proposti tiegħu.

Jiġifieri suppost minn dakinhar sakemm ġejna għal din il-laqgħa kellna l-Bill f'idejna u kellu jkun hemm qbil dwar il-Bill tagħna u dawn iż-żewġ affarijiet il-Gvern naqas li jagħmilhom.

Allura konsegwenza ta' dan hemm l-iStanding Orders, huma ċari u nhar il-Ħamis niddiskutu l-Bill tagħna.

OWEN BONNICI: Qegħda ċara, il-punti ta' konverġenza u fil-fatt iddiskutejna l-punti ta' konverġenza li rrid nirrapporta bi pjaċir li kienu ħafna, ngħidlek 95% qbilna.

Dawn il-punti ddiskutejnihom.

Tajtu retroxena, jiġifieri Dr. Azzopardi kien jaf dwar id-dettalji qabel l-Onor.

Nista' inkun iktar onest minn hekk?

Tajtu d-dettalji kollha bl-iktar mod miftuħ u rrid nirrapporta li kien hemm qbil.

Kif diġà għedt, fis-sigħat li ġejjin se nippubblikaw il-Bill skond il-proċedura għax għamilna l-First Reading u dik se tagħmilha biex tkun in time għad-data tat-8 ta' Marzu.

Jiġifieri minn naħa tagħna mxejna perfettament ma' dak li ftehemna.

MR SPEAKER: L-Onor.

GODFREY FARRUGIA: Irrid infakkar fuq timeline, għalfejn iltqajna llum it-Tlieta u mhux it-Tnejn bħalma kien oriġinalment propost.

Ir-raġuni kienet biex nagħtu spazju lill-Ministru Owen Bonnici biex jippreżentah illum Kabinett, jiġi approvat illum mill-Kabinett u għaldaqstant jiġi ppubblikat u dik hija r-raġuni għalfejn ma ġiex ippubblikat fl-interim period.

Imma l-Ministru Owen Bonnici qabel ma mar quddiem il-Kabinett, mar għand l-Oppożizzjoni bil-proposti ta' dan il-memo li kellu biex l-affarijiet ikunu fiċ-ċar.

GODFREY FARRUGIA: biex nagħtu spazju lill-Ministru Bonnici biex jippreżentah kabinett illum, jiġi pprovat fil-kabinett u għaldaqstant jiġi pubblikat.

Dik hija r-raġuni għalfejn ma ġiex pubblikat fl-interim period!

Imma l-Ministru Bonnici, qabel ma mar il-kabinett mar għand l-Oppożizzjoni bil-proposti ta' dan il-memo li kellu, biex l-affarijiet ikunu fiċ-ċar!

Dik qed nagħmilha bħala time line, biex inkunu ċari wkoll!

OWEN BONNICI: L-Oppożizzjoni kienet taf.

Jien mort hemmhekk biex jekk kien hemm l-affarijiet u l-Onor.

Jason Azzopardi jgħidli li ma jistax jaqbel magħha, nbiddilha minn qabel ħalli meta nitla' kabinett ikolli xi ħaġa li tkun palatibbli għaż-żewġ naħat!

L-Onor.

DAVID AGIUS: Sur President, jien naħseb li dan huwa suġġett fejn aħna qed ninsistu li nhar il-Ħamis jiltaqa' l-Parlament fuq xogħol tal-Oppożizzjoni.

Dik item a. Item b hija li jiġi diskussjoni dan il-bill tagħna.

Ovvjament jekk nieħdu pariri, nieħdu pariri mill-avukati tal-Parlament!

L-Onor.

GODFREY FARRUGIA: Nista' nitlob ruling fuq item a jekk jogħġbok Sur President?

GODFREY FARRUGIA: Dwar min imissu l-Ħamis li jmiss.

Jien totalment għandi ideat differenti!

DAVID AGIUS: Jien komdu li jingħata ruling li l-Gvern diġà għamel użu mill-Ħamis.

Issa jmiss lill-Oppożizzjoni … Dakinhar kienet għażla tal-Gvern u mhux tal-Oppożizzjoni!

Din id-darba hija għażla speċifika tal-Oppożizzjoni għal nhar il-Ħamis li ġej!

MR SPEAKER: L-Onor.

LOUIS GRECH: Sur President, sewwa, intalab ruling fuq id-data tal-Ħamis, però minbarra d-data tal-Ħamis, l-importanza ta' din id-diskussjoni, allura dik tista' ruling fuqha, però huwa importanti li wieħed jistax jinjora dak id-dokument jew le!

Irrispettivament jekk l-avukati tal-Parlament … Arahom, ikkonsultahom kemm trid, dik hija prerogattiva tiegħek, però ma tistax tinjora x'qed jgħidlek l-Avukat Ġenerali!

MR SPEAKER: Fuq it-tieni waħda qed jintalab ruling ukoll?

Tiġi awtomatika.

LOUIS GRECH: Tiġi awtomatika.

Mhux qed nitlob ruling, imma jekk hemm bżonn ruling għax mhux qed naqblu ...

MR SPEAKER: Qed titlob direzzjoni?

Lanqas jekk rridu ma nistgħu naħseb!

(Interruzzjonijet) Id-differenza qiegħda hawn, għax hija importanti, li ma tistax … Jekk xi ħadd tak il-parir lil-Avukat Ġenerali fuq talba tiegħek stess u tak dak ir-ruling tiegħu, lanqas ma nista' niġi hawnhekk u ngħid li dan ir-ruling jien nista' ...

DAVID AGIUS: Ix-xogħol tal-iSpeaker huwa li jħares lill-Oppożizzjoni, li tkun tista' tagħmel private member's bill hi!

Issa jekk ikun hemm qbil mal-Gvern, għandha ssir!

MR SPEAKER: Naħseb li ġie eżawrit id-dibattitu!

LOUIS GRECH: (Interruzzjonijet) Imur oltre minn hekk!

Però hawnhekk iffaċċjati li qed jgħidlek li l-argument prinċipali huwa fuq żewġ binarji: l-argument tal-money bill u l-argument l-ieħor li semma' li kien hemm a new establishment.

Dawk iż-żewġ punti prinċipali.

Irrispettivament x'taħseb l-Oppożizzjoni jew il-Gvern, dik hija deċiżjoni li tmur kontra l-Kostituzzjoni għax qed jgħidlek il-proċedura kif għandha tkun!

Ma naħsibx li aħna f'pożizzjoni li ngħidu le!

Issa jekk hemm bżonn ruling fuqha, jsir ruling fuqha; però ma naħsibx li wieħed jista' jinjora (Interruzzjonijet)

MR SPEAKER: Jien qed nifhem li ntalab ruling fuq il-kwestjoni tal- (Interruzzjonijet)

LOUIS GRECH: Però jien nixtieq naf ukoll li … Il-proposta uffiċjali hija li jekk inthom anke tirtiraw u tneħħu dawk iż-żewġ partijiet, jekk hemm bżonn b'diskussjoni mal-Onor.

Azzopardi wara u ma' min huwa responsabbli min-naħa tagħkom, imbagħad fit-8 ta' Marzu ż-żewġ abbozzi jiġu diskussi bħala żewġ abbozzi.

DAVID AGIUS: Twegħdu li dak iż-żmien jiġu ffriżati l-appointments kollha?

Jekk fil-kas, naqblu!

Sekonda, dawn il-kundizzjonijiet … Anki din, bil-kundizzjonijiet!

Mela jien qatt kont fl-Oppożizzjoni u għamilt kundizzjoni lill-gvern biex ma jeżerċitax dak li huwa fid-dritt tiegħu?

Anke din tal-kundizzjonijiet: inkunu raġonevolissimi, għax stajt niġi hawn u ngħidlek: għandek problema legali, solviha!

Ma għamilniex hekk!

Ġejna hawn u qed ngħidulek: isma' minni, rregola ruħek legalment, irtira l-mozzjoni li għamiltu; jew tagħmlu xejn waħda ġdida, jew tagħmlu waħda ġdida li tkun in line mal-Kostituzzjoni.

Fit-8 ta' Marzu ħa jibda d-dibattitu, imma tiġix imbagħad iżżidli kundizzjonijiet; tagħmilx lil dik … Jekk huwa fid-dritt tal-Gvern?

Onor. Agius, ipprova aprezza fitt li qed nippruvaw nagħmlu effort kbir biex naslu għal ftehim!

Jien, irrid inżid mad-Deputat Prim Ministru huwa li l-Onor.

Godfrey Farrugia talab ruling li qed jgħid li l-Ħamis li jmiss huwa tal-Gvern.

Ejja ngħidu – għall-grazzja tal-argument – li Mr Speaker jgħid li hija tal-Oppożizzjoni, li l-Onor.

Godfrey Farrugia ma jaqbilx għax qed jgħid li hija tal-Gvern; imma għall-grazzja tal-argument xorta ma jistax jibda dan il-bill, għax hemm problema kostituzzjonali!

DAVID AGIUS: Sur President, aħna nafu wkoll, u għalhekk irriduk tagħti dan ir-ruling, għaliex meta kien hemm l-età tal-irtirar minn 60 għal 65 ma kien l-ebda messaġġ mingħand il-President!

L-istess ukoll għandu japplika f'dan il-kas!

Huwa ovvju li dan mhuwiex minnu!

Sur President, aħna ninsistu f'din il-ħaġa; vverifikaw ir-records tal-Parlament; 100% li m'hemmx u ma kienx hemm messaġġ mill-President meta l-età tal-irtirar telgħet minn 60 għal 65!

Allura lanqas f'dan il-kas m'għandu jkun hemm!

Allura Sur President, nhar il-Ħamis qed ninsistu li l-Oppożizzjoni tgħaddi dan il-bill!

Ejja ħa ngħaddi għar-rulings.

OWEN BONNICI: Mhux se nidħol fil-mertu tas-60, però hawnhekk qed toħolqu awtorità wkoll!

Dak il-parti tal-parir tinsewhx ukol!

This is a first fis-sistema legali tagħna: ma kien ebda bill simili li toħloq awtorità bi private member's bill!

Noqgħodu attenti!

Dik tfisser li qed tinkorri nefqa fuq il-Gvern!

Il-Kostituzzjoni hija ċara!

Għalhekk tajna dak il-parir biex niżblukkaw is-sitwazzjoni.

Issa jekk trid teżerċita d-drittijiet tiegħek, ovvjament ...

DAVID AGIUS: Sur President, id-drittijiet huma ċari: l-ewwelnett meta kien hemm retirement age minn 60 għal 65 ma kien hemm bżonn l-ebda messaġġ mingħand il-President!

It-tieni: s-Sedja taf li huwa tibdil kostituzzjonali wkoll u allura hemm bżonn li jkun hemm il-qbil bejn iż-żewġ naħat u at the end of the day anke l-Gvern irid ikun jaqbel ma' dawn l-affarijiet!

Allura hija ċara: nhar il-Ħamis imiss lill-Oppożizzjoni, anke skont rulings li ngħataw fejn next one tkun tal-Oppożizzjoni; kif ukoll li jiġi diskuss dan il-bill u li m'għandu bżonn ebda messaġġ mill-President!

Għamilt lilek innifsek ċar ħafna!

DAVID AGIUS: Se mai, jekk trid, nissospendu ħalli niċċekkjaw!

MR SPEAKER: Mhux problema, ħa niċċekkjawha.

Hemm xi affarijiet oħra fuq l-aġenda?

LOUIS GRECH: L-aġenda normali (Interruzzjonijet)

MR SPEAKER: Qabel ma nissospendu, hawn talba mill-istampa li talbu kopja tal-ittra tal-Avukat Ġenerali.

Naħseb li m'għandniex problema.

L-Onor.

GODFREY FARRUGIA: Se mmorru għal nhar it-Tnejn li ġejjin, fejn diġà qbilna u għaldaqstant qegħdin nerġgħu naffermaw ...

LOUIS GRECH: Sa meta għandna qbil?

GODFREY FARRUGIA: Sal-1 ta' Marzu.

DAVID AGIUS: Naħseb aħjar terġa' tirrepetihom.

LOUIS GRECH: Għada se jkollna t-tribunal industriali; u jista' jkun ma nagħlqux.

It-Tnejn 29 ta' Frar se nibdew l-emendi tal-Kodiċi Ċivili, 118, li kienet private motion bill tal-Onor.

Se nkompluha l-għada l-ewwel ta' Marzu.

Imbagħad l-Erbgħa 2 ta' Marzu se nibdew Abbozz ta' Liġi numru 118 dwar l-emendi tal-Kodiċi Kriminali.

Hemm il-possibilità li nagħlqu dakinhar.

Kien diġà mituħ qabel.

DAVID AGIUS: Sur President, jekk jogħġbok, ħa nerġa' mmur għall-kas ta' qabel, għax huwa importantissimu għall-pajjiż u għal kulħadd.

DAVID AGIUS: L-Ewwel Qari kien sar fit-3 ta' Ottubru 2006 u ma kienx hemm messaġġ tal-President.

It-Tielet Qari sar f'Lulju 2007, fejn ukoll ma kienx hemm ...

MR SPEAKER: Qed tagħmel referenza għall-argument ...

(Interruzzjonijet) Qed ngħidlek meta sar.

Biex jiċċekkjaw id-data preċiża.

MR SPEAKER: Mhux problema, għandna r-records hawnhekk.

3 ta' Ottubru 2006.

GODFREY FARRUGIA: Bħala point of observation, wieħed jista' jirrimarka li fil-Bill li hemm bħalissa min-naħa tal-private motions bill, apparti l-irtirar hemm ukoll it-twaqqif ta' awtorità! 050:12

MR SPEAKER: Nirringrazzjak.

Ejja nkomplu.

GODFREY FARRUGIA: Bħala point of observation tajjeb wieħed jirrimarka li fl-Abbozz li hemm bħalissa, fil-Private Member's Bill apparti l-irtirar hemm ukoll it-twaqqif ta' awtorità u jinkludi wkoll …

MR SPEAKER: Diġà ġie sollevat.

LOUIS GRECH: Inkella se nerġgħu nibdew id-dibattitu.

Il-pożizzjoni mhux aħna qed ngħiduha; inutli niġu … Dik hija ittra uffiċjali li għandha tinterpreta l-Kostituzzjoni.

MR SPEAKER: Onor. Louis Grech, m'għandneix għalfejn nirrepetu ruħna.

GODFREY FARRUGIA: Fid-29 ta' Frar għedna l-Abbozz Nru. 118 emendi tal-Kodiċi Ċivili u l-istess fl-1 ta' Marzu.

Niftħuh it-Tnejn u nkomplu t-Tlieta bil-possibilità li nagħlqu fl-1 ta' Marzu u jista' jkun hemm ukoll vot fuqu.

L-Erbgħa 2 ta' Marzu, Abbozz Nru. 113, emendi għall-Kodiċi Kriminali relatati maċ-ċensura, li diġà ftaħnieh u allura nkompluh bil-possibilità li nagħlquh u jista' jkun hemm vot fuqu wkoll għax kien hemm xidifferenzi.

Għat-Tnejn 7 ta' Marzu kont se nipproponi li niftħu d-dibattitu fuq l-Abbozz Nru. 141 dwar id-donazzjoni tal-organi.

It-Tlieta, 8 ta' Marzu, se nitkellmu fuq l-Abbozz tal-ġudikatura.

L-Erbgħa 9 ta' Marzu, l-Abbozz dwar l-iStandards fil-Ħajja Pubblika, jiġifieri se niftħu d-diskussjoni fuq Abbozz ġdid.

It-Tnejn 14 ta' Marzu, nistgħu niddibattu l-ħatra taċ-chairperson tal-Kumitat Permanenti dwar l-Ambjent u l-Iżvilupp f'seduta waħda, bil-ħin maqsum; niddiskutu l-mozzjoni u jkun hemm il-vot.

DAVID AGIUS: Liema mozzjoni?

GODFREY FARRUGIA: Tal-ħatra taċ-chairperson.

DAVID AGIUS: Liema waħda?

Għax hemm tnejn.

GODFREY FARRUGIA: Niddiskutu l-mozzjoni tal-Gvern.

Hemm tal-Oppożizzjoni fuq l-istess suġġett li daħlet qabel, u trid tagħmel tal-Gvern?

DAVID AGIUS: Niddiskutu l-mozzjoni tal-Gvern jekk tal-Oppożizzjoni fuq l-istess suġġett daħlet qabel?!

Il-ħatra taċ-chairperson tal-Kumitat dwar l-ambjent; fuq l-istess suġġett.

GODFREY FARRUGIA: Il-mozzjoni tal-Oppożizzjoni, li daħlet f'Novembru li għadda, tiddikjara isem ta' persuna biex tibqa' chairperson ta' dak il-Kumitat.

Imbagħad hemm mozzjoni oħra tal-Gvern li konna ppreżentajnirha fuq il-karta imma ma nqratx, li tinnomina persuna differenti bħala chairperson.

Hu staqsieni x'se niddiskutu fl-14 ta' Marzu, jekk hux il-mozzjoni tal-Gvern jew il-mozzjoni tal-Oppożizzjoni u jien għedtlu li l-mozzjoni tal-Gvern.

MR SPEAKER: L-Onor.

DAVID AGIUS: Il-mozzjoni biex l-Onor.

Marlene Farrugia tinħatar bħala chairperson tal-Kumtiat Permanenti dwar l-Ambjent u l-Ippjanar mill-Kap tal-Oppożizzjoni saret fid-19 ta' Novembru tas-sena li għaddiet.

Ma tistax tiġi llum u tgħidli li se tressaq tal-Gvern l-ewwel, li ġiet warajha, gaħx inkella ma jagħmilx sens!

Trid tiġi diskussa din; jekk ma tgħaddix, aħtru lil ħaddieħor.

MR SPEAKER: Il-pożizzjoni hija prerogattiva tal-Gvern imma jekk se jintlaħaq ftehim ikun hemm ftehim.

L-Onor.

GODFREY FARRUGIA: Id-direzzjoni tagħna hija li nibqgħu għaddejjin bil-mozzjoni tagħna u niddiskutu l-mozzjoni tal-Gvern.

Il-mozzjoni hija ppreżentata bi kliem differenti.

MR SPEAKER: L-Onor.

DAVID AGIUS: Jekk m'hemmx diffikultà għall-Gvern għax hija l-istess mozzjoni bi kliem differenti, allura titressaq dik ippreżentata mill-Kap tal-Oppożizzjoni, jittieħed il-vot fuqha; jekk tgħaddi tgħaddi, jekk ma tgħaddix imbagħad tiġi ppreżentata tal-Gvern.

Inkella inutli wieħed joqgħod iressaq il-Private Member's Bills u mozzjonijiet f'dan il-Parlament.

MR SPEAKER: L-Onor.

GODFREY FARRUGIA: Id-differenza hija skont il-proċedura tal-Parlament, min jiftaħ u min jagħlaq.

Hekk id-dritt se jkun tal-Gvern, li ċ-chairperson jinħatar mill-gvern u allura jiftaħ u jagħlaq id-diskussjoni hu.

DAVID AGIUS: Jiġifieri se tagħmel mozzjoni li daħlet erbat ijiem ilu u mhux l-oħra fuq l-istess suġġett li daħlet f'Novembru għas-sempliċi raġuni biex jiftaħ u jagħlaq il-gvern!

Din l-argumetnazzjoni kollha.

GODFREY FARRUGIA: Erbat ijiem ilu!

Il-kelma ġġib hekk, daħlet f'Jannar.

Biex ma nagħtux l-impressjoni li erbat ijiem ifissru four days.

MR SPEAKER: L-Onor.

LOUIS GRECH: Il-prassi dejjem kienet - mhux illum, mhux ħaġa li qed nivvintaw aħna – li mozzjoni tal-Gvern tieħu preċedenza.

DAVID AGIUS: Jekk trid tagħtiha preċedenza.

LOUIS GRECH: Dejjem hekk kien, sa fejn naf jien.

DAVID AGIUS: Le, mhux hekk kienet.

LOUUIS GRECH: Kważi dejjem, meta ġiet ipprattikata.

DAVID AGIUS: Deputat Prim Ministru, għandek mozzjoni tal-Oppożizzjoni fuq l-istess suġġett u għandek mozzjoni tal-Gvern; ibda minn tal-Oppożizzjoni, waqqagħha, tapprovahiex, imbagħad tgħaddi tiegħek.

LOUIS GRECH: Ma tistax taħgmel l-istess diskussjoni li trid tagħmel waqt li tkun qed tiddiskuti l-mozzjoni tagħna?

DAVID AGIUS: Għalhekk għandek tibda minn tal-Oppożizjzoni, imbagħad tressaq tal-Gvern.

LOUIS GRECH: Le, naħseb li hija prerogattiva tal-Gvern …

DAVID AGIUS: M'hemmx koperazzjoni, ma ġara xejn.

MR SPEAKER: L-Onor.

DEBORAH SCHEMBRI: Sur President, għandek mozzjoni tal-Oppożizzjoni u mozzjoni tal-Gvern fuq l-istess susġġett.

(Interruzzjonijiet) Irrelevanti.

DAVID AGIUS: Mhux irrelevanti.

DEBORAH SCHEMBRI: Irrelevanti għax hemm żewġ mozzjonijiet li t-tnejn mhumiex deċiżi, waħda min-naħa tal-oppożizzjoni, waħda min-naħa tal-gvern, il-poplu hemm barra maġġoranza strepituża għażel il-gvern biex jiggverna u jekk hemm żewġ mozzjonijiet tal-istess suġġett għandha tieħu preċedenza l-mozzjoni tla-gvern.

Għalhekk il-poplu jagħżel gvern.

DAVID AGIUS: X'għandu x'jaqsam?

Hawnhekk qegħdin fil-Parlament.

Issa jekk irridu nagħmlu House Business Committee, jekk se nitkellmu fuq ix-xogħol tal-Parlament, jekk qed tgħid il-gvern imexxi, imexxi l-gvern u ma nidħlux hawn ġew iktar f'dna il-Kumtiat ħalli l-gvern jagħmel li jrid.

Hawnhekk qegħdin biex nitkellmu.

Jekk ma tridux nitkellmu, ma nitkellmux.

DAVID AGIUS: Jekk il-Kap tal-Oppożizzjoni ressaq mozzjoni fuq dan il-Kumitat, speċifikament fuq dan il-Kumitat, u fuq waħda li kienet magħkom sa erbat ijiem ilu, qegħdin nitkellmu fuq Membru Parlamentari li kinet Labaurista mhux qegħdin nitkellmu fuq xi ħadd li ma tafux u lanqas tridu tiddiskutu din qabel ma nitkellmu fuq xi ħaġa oħra tal-istess suġġett.

MR SPEAKER: L-Onor.

DEBORAH SCHEMBRI: Sur President, aħna m'aħneix qegħdin hawn biex ngħidu lill-Oppożizzjoni ma titkellimx u ħadd hawn ġew ma qal lill-Oppożizjzoni biex ma titkellimx.

Aħna qegħdin ngħidu x'għandu jieħu preċedenza, mhux li l-Oppożizzjoni m'għandhiex titkellem.

Tieħu preċedenza l-mozzjoni tal-Gvern, wara tiġi l-mozzjoni tal-Oppożizzjoni, that's all.

Jekk qed nirraġunaw b'dan il-mod, illum, f'din il-Kamra jfisser li l-ewwel nagħlaqlek ħalqek għax kont diġà poġġejt lil xi chairman, imbagħad wara ddiskuti magħna!

GODFREY FARRUGIA: Mhux il-fatt.

Ħa tagħtini data għall-mozzjoni tal-Kap tal-Oppożizjzoni biex l-Onor.

Marlene Farrugia tinħatar chairperson tal-Kumtiat Permanenti dwar l-Ambjent u l-Ippjanar?

Se tagħtini data?

GODFREY FARRUGIA: Jien naf x'se jiġri fid-diskussjoni?

DAVID AGIUS: Qed tara kif qed tagħlqulna ħalqna!

MR SPEAKER: Il-pożizzjoni qiegħda hawn, il-Gvern qed jimxi għall-mozzjoni tal-ħatra tal-Onor.

Franco Mercieca u għandek din id-data …

GODFREY FARRUGIA: Id-data hija l-14 ta' Marzu.

Fil-15 ta' Marzu inkomplu bl-Abbozz ta' Liġi dwar is-Servizz Parlamentari.

Imbagħad, l-Erbgħa 16 ta' Marzu, se jkollna l-mozzjoni tal-oppożizjzoni dwar l-Avviżi Legali 262 u 263.

Ta' min jaċċenna l li f'dan il-perijodu qasir li għandna qabel ir-recess tal-Għid, min-naħa tal-oppożizzjoni ddiskutejna mozzjonijiet.

DAVID AGIUS: Ilhom jiġu mwiegħda xhur mill-istess Deputat Prim Ministru u minnek.

Issa se tiġi tgħidli għax fl-aħħar ġimagħtejn se tagħmilhom ilna nipposponuhom dawn il-ġimgħat kolha?

Apparti minn hekk, ...

Fix-xhur ta' qabel iddiskutejna 20 mozzjoni minn tal-Oppożizzjoni.

DAVID AGIUS: Għax l-Oppożizzjoni taħdem u għax l-Oppożizzjoni hija attiva.

GODFREY FARRUGIA: U għax għandek gvern … (Interruzzjonijiet)

DAVID AGIUS: Ma tistax tagħmel mod ieħor!

MR SPEAKER: Jekk jogħġobkom, ma nagħmlux cross debate.

DAVID AGIUS: Sur President, ħa nerġ'a mmur fuq il-punt ta' qabel.

Fis-seduta 509 rigward il-messaġġ tal-President li saret fil-21 ta' Marzu 2007, kien hemm it-Tieni Qari u ma kienx hemm il-messaġġ tal-President.

Barra minn hekk, meta l-Onor.

Justyne Caruana ressqet Private Members Bill fl-aħħar leġiżlatura biex Għawdex ikollu mħallef għalih, ma kienx hemm lanqas ilmessaġġ tal-President.

Hemm ukoll id-dibattitu li qiegħed għandi wkoll.

Dawn huma ċirkostanzi fejn ...

Justyne Caruana għandek in-numru tas-seduta?

DAVID AGIUS: Le, m'għandix.

L-aħħar leġiżlatura?

DAVID AGIUS: L-aħħar leġiżlatura.

M'għandix is-seduta imma hemm id-dibattitu, tista' tarah, preċedent li dan il-Parlament qed jimxi fuqu.

LOUIS GRECH: Irrespettivament, napprezza x'inhu jgħid l-Onor.

David Agius, imam quddiemna hemm deċiżjoni li tlabtha int bħalma titlob il-preassi dejjem u wieħed ma jistax jinjoraha għax qiegħda hemm quddiemna.

Kieku kienet qabel, forsi wieħed kien jgħid jgħid jagħmiilha imma la għandek dik id-deċiżjoni wieħed irid jonoraha.

MR SPEAKER: Hemm xi ħaġa oħra fuq l-aġenda?

OWEN BONNICI: Wieħed irid jara kull każ.

MR SPEAKER: Għamel sew l-Onor.

David Agius għax jiffaċilitalna r-riċerka.

DAVID AGIUS: Ma jistax ikun li f'ċirkostanza nimxu mod u f'ċirkostanza oħra nimxu mod ieħor.

Mela qebħdin naqblu li nharil-Ħamis filgħodu hija xogħol tal-oppożizzjoni.

DAVID AGIUS: Aħna qed nifhmu li inti se tagħti r-ruling, Sur President, fuq dawn l-affarijiet sa għada?

DAVID AGIUS: Nista' nistaqsi?

Forsi jħoss li għandu konflitt t'a interess.

MR SPEAKER: Sew għamilt.

M'għandi l-ebda konflitt t'a interess.

Il-proċedura hija stabbiblita, l-iStanding Orders huma stabbiliti, hemm diversi rulings.

DAVID AGIUS: Sur President, nista' ngħidlek ħaġa oħra, bix tidħol f'dan ir-ruling tekniku ara l-età tal-irtirar.

MR SPEAKER: Barra dak li tajtni?

DAVID AGIUS: Iva, din oħra.

Meta kellna dibattitu fl-2006 tal-età tal-irtirar tla-AG kien ġie fil-Parlament mingħajr il-messaġġ tla-President.

MR SPEAKER: Għandek is-seduta?

DAVID ASGIUS: M'għandix is-seduta imma din informazzjoni li għandi.

Meta ġiet mgħollija l-età bħalma qed jgħid f'dan il-każ, ma kein hemm l-ebda messaġġ tal-President.

Barra minn hekk, għadna m'aħniex qed naqblu mal-14 ta' Marzu fir-rigward tal-mozzjoni tal-gvern għal ħatra taċ-chairperson.

Aħna għadna qed ninsistu u jekk mhux se jkun hemm qbil fuq din, l-oppożizzjoni se tieħu l-passi neċessarji.

MR SPEAKER: Mela, fuq il-kwestjoni tla-14 ta' Marzu m'hemmx qbil imma l-gvern irid ...

OWEN BONNICI:b Nixtieq nistaqsi jekk għandux preċedenti dwar il-kreazzjoni ta' new independent bodies għax semmejt ...

MR SPEAKER: Hu għamel referenza fuq tla-imħallfin u tal-età.

OWEN BONNCI: Fuq il-kwestjoni tal-istabbiliment ta' new independent bodies li l-AG qed jgħid li joħolqu import finanzjarju u alura jrendih Money Bill, dik sibt xi preċedent?

DAVID AGIUS: Jiena tajt l-informazzjoni kollha.

MR SPEAKER: M'għandux.

DAVID AGIUS: Jekk hemm bżonn nagħmel iktar riċerka, nagħmilha.

MR SPEKAER: Ibqa' ċert li s-Sedja se tagħmel ir-riċerki kollha inkluż dak li għaddieli l-Onor.

Jekk m'hemmx iktar rimarki, il-House Business Committee huwa konkluż.


KUMITAT PERMANENTI DWAR IXXOGĦOL TALKAMRA

LAQGĦA NRU 35

It-Tlieta, 23 ta' Frar 2016

IlKumitat Permanenti dwar ixXogħol talKamra ltaqa' filKamra talKumitati 3 filbinja talParlament, ilBelt Valletta, fis6.59 p.m.

Anġlu Farrugia, ippresieda.

PREŻENTI

Id-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali, l-Onor.

Louis Grech, isSegretarju Parlamentari għallIppjanar u sSimplifikazzjoni Amministrattiva, lOnor.

Għal din il-laqgħa kien preżenti wkoll ilMinistru għall-Ġustizzja, l-Onor.

Fuq talba talOnor.

Godfrey Farrugia l-Kumitat qabel li f'paġna 2 tal-Minuti tal-aħħar laqgħa tal-Kumitat, fl-ewwel paragrafu wara punt numru 4, tiżdied is-sentenza 'L-Onor.

Godfrey Farrugia informa lill-Kumitat li fil-laqgħa tal-Kumitat li jmiss kellu jindika data meta kellha tiġi diskussa din il-materja.'.

IlMinuti tallaqgħa numru 34 tal15 ta' Frar 2016, kif emendati, kienu kkonfermati.

XOGĦOL TALKAMRA

L-Onor.

Owen Bonnici informaw lill-Kumitat li nhar itTlieta, 8 ta' Marzu 2016 għandha tibda d-diskussjoni dwar il-ġudikatura bit-Tieni Qari tal-Abbozz ta' Liġi dwar Riformi Kostituzzjonali (Qasam tal-Ġustizzja), liema abbozz kellu jkun ippubblikat dalwaqt.

L-Ispeaker qara ittra datata 23 ta' Frar 2016 mibgħuta mill-Avukat Ġenerali lill-Iskrivan tal-Kamra fejn qed jiġi ndikat li l-Abbozz ta' Liġi li jwaqqaf l-Awtorità dwar l-Għażla għas-Servizzi Ġudizzjarji (Abbozz 142) imressaq mill-Onor.

Jason Azzopardi għandu jiġi meqjus bħala money bill u li biex jibda jiġi diskuss, dan l-Abbozz kien hemm bżonn li jiġi referut lill-Kabinett għal deċiżjoni dwar jekk għandux jiġi rrakkomandat għall-messaġġ tal-President.

Bil-permess tal-Kumitat kopja ta' din l-ittra tqassmet lill-membri tal-media preżenti.

L-Onor.

David Agius irreġistra nuqqas ta' qbil mal-parir mogħti u talab li l-Abbozz ta' Liġi ppreżentat mill-Onor.

Jason Azzopardi jiġi diskuss fil-ġurnata tal-Ħamis li jmiss.

Fin-nuqqas ta' dan l-Onor.

Agius qal li jitlob ruling.

L-Onor.

Godfrey Farrugia talab li jingħata ruling dwar jekk il-Parlament jiltaqa' l-Ħamis, kellux isir xogħol tal-Gvern jew tal-Oppożizzjoni.

Wara diskussjoni n-naħa tal-Gvern ipproponiet li l-Oppożizzjoni tippreżenta Abbozz ta' Liġi ieħor wara li tneħħi dawk il-partijiet li jirrenduh money bill, f'liema każ fit-8 ta' Marzu l-Gvern ikun dispost li jiddiskuti kemm l-Abbozz ta' Liġi tiegħu kif ukoll dak imressaq mill-Oppożizzjoni.

L-Onor.

Agius informa lill-Kumitat li l-Oppożizzjoni tkun lesta li taqbel ma' din il-proposta jekk il-Gvern jiffriża l-ħatriet tal-ġudikatura kollha.

In-naħa tal-Gvern ma qablitx ma' din il-kundizzjoni.

Il-Kumitat qabel li l-Ispeaker kellu jagħti ruling dwar:

jekk id-darba li jmiss li jiltaqa' l-Parlament nhar ta' Ħamis kellux jittella' xogħol tal-Gvern jew tal-Oppożizzjoni fuq l-aġenda; u

jekk l-Abbozz ta' Liġi li jwaqqaf l-Awtorità dwar l-Għażla għas-Servizzi Ġudizzjarji (Abbozz 142) imressaq mill-Onor.

Jason Azzopardi jistax jgħaddi għad-diskussjoni fi stadju ta' Tieni Qari mingħajr messaġġ tal-President.

Godfrey Farrugia informa lillKumitat li salwaqfa talGħid il-Gvern kien beħsiebu jressaq ilprogramm taxxogħol kif ġej:

Nhar lErbgħa, 24 ta' Frar 2016 tibda ddiskussjoni fi stadju ta' Tieni Qari dwar lAbbozz ta' Liġi li jemenda l-Att dwar l-Impiegi u r-Relazzjonijiet Industrijali (Abbozz 143).

Nhar itTnejn, 29 ta' Frar 2016 tibda ddiskussjoni fi stadju ta' Tieni Qari dwar lAbbozz ta' Liġi li jemenda lKodiċi Ċivili (Abbozz 118) imressaq mill-Onor.

Nhar itTlieta, 1 ta' Marzu 2016 tkompli, u possibilment tagħlaq iddiskussjoni fi stadju ta' Tieni Qari dwar lAbbozz 118, bil-possibiltà li jittieħed vot fuq dan l-Abbozz.

Nhar lErbgħa, 2 ta' Marzu 2016 għandha tkompli, u possibiliment tingħalaq, iddiskussjoni fi stadju ta' Tieni Qari talAbbozz ta' Liġi li jemenda lKodiċi Kriminali (Abbozz 113) bil-possibiltà li jittieħed vot fuq dan l-Abbozz.

Nhar itTnejn, 7 ta' Marzu 2016 tibda ddiskussjoni fi stadju ta' Tieni Qari dwar lAbbozz dwar idDonazzjoni ta' Organi, Tessuti u Ċelloli Umani (Abbozz 141).

Nhar itTlieta, 8 ta' Marzu 2016 għandha tibda d-diskussjoni dwar l-Abbozz ta' Liġi dwar Riformi Kostituzzjonali (Qasam tal-Ġustizzja), liema abbozz kellu jkun ippubblikat dalwaqt.

Nhar lErbgħa, 9 ta' Marzu 2016 għandha tibda ddiskussjoni fi stadju ta' Tieni Qari talAbbozz ta' Liġi dwar Standards filĦajja Pubblika (Abbozz 63).

Nhar itTnejn, 14 ta' Marzu 2016 għandha tiġi diskussa l-Mozzjoni dwar is-Sostituzzjoni tal-President u ta' Membru tal-Kumitat Permanenti dwar l-Ambjent u l-Ippjanar tal-Iżvilupp (Mozzjoni 305) imressqa mid-Deputat Prim Ministru u Ministru għall-Affarijiet Ewropej u t-Twettiq tal-Manifest Elettorali.

L-Onor.

David Agius qal li ġaladarba l-Oppożizzjoni kienet ippreżentat mozzjoni dwar il-ħatra ta' Chairperson talKumitat Permanenti dwar lAmbjent u lIppjanar talIżvilupp (Mozzjoni 285) ferm qabel dik ippreżentat mill-Gvern, il-Parlament kellu l-ewwel jiddiskuti l-mozzjoni tal-Oppożizzjoni.

L-Ispeaker irrimarka li sakemm ma jintlaħaqx ftehim, il-prerogattiva ta' x'jitla fuq l-aġenda hija tal-Gvern.

In-naħa tal-Gvern baqgħet tinsisti li tiġi diskussa l-Mozzjoni 305

Nhar itTlieta, 15 ta' Marzu 2016 għandha tkompli d-diskussjoni fi stadju ta' Tieni Qari tal-Abbozz ta' Liġi dwar isServizz Parlamentari (Abbozz 137).

Nhar lErbgħa, 16 ta' Marzu 2016 għandha ssir iddiskussjoni dwar ilMozzjoni biex jiġu revokati lAvviż Legali 262 u 263 tal2015 imressqa millOnor.

Marthese Portelli u millOnor.

AFFARIJIET OĦRA

Proġett millOrkestra Filarmonika ta' Malta

LIspeaker informa lill-Kumitat dwar il-programm edukattiv li kien qed jiġi organizzat fil-binja tal-Parlament mill-Orkestra Filarmonika ta' Malta u ħeġġeġ lill-Membri Parlamentari sabiex jipparteċipaw fis-sessjoni speċjali li kellha tiġi organizzata fil-Kamra l-għada l-Erbgħa, 24 ta' Frar 2016, bejn il-5.00 u l-5.30 p.m.

L-Onor.

Godfrey Farrugia informa lill-Kumitat illi meta l-Kumitat jiltaqa' biex jiddiskuti l-Ombudsplan 2016 il-Membru min-naħa tal-Gvern ser tkun il-Ministru għad-Djalogu Soċjali, Affarijiet tal-Konsumatur u Libertajiet Ċivili, l-Onor.

L-Onor David Agius informa lill-Kumitat li l-Membru min-naħa tal-Oppożizzjoni kellu jkun l-Onor.

L-Onor.

Farrugia informa wkoll illi huwa kien tkellem kemm mal-Onor.

Helena Dalli kif ukoll mal-Onor.

Clyde Puli sabiex jifthiemu dwar data meta l-Kumitat ikun jista' jiddiskuti dan id-dokument.

Żjara minn delegazzjoni mis-CPA Branch Kanadiż

L-Ispeaker informa lill-Kumitat illi kienet saret talba mis-CPA Branch Kanadiż sabiex delegazzjoni parlamentari tagħmel żjara lill-Parlament Malti bejn il-15 u t-18 ta' Marzu 2016, fejn esprimew ix-xewqa li jiltaqgħu ma' Membri Parlamentari Maltin involuti fil-ħidma tal-Commonwealth Parliamentary Association.

Huwa informa l-Kumitat li l-Membri kkonċernati ser ikunu infurmati b'din it-talba.

Talba mis-Sur Joe Magro

L-Ispeaker qassam kopja ta' ittra li huwa rċieva mingħand is-Sur Joe Magro - persuna li jbati mill-marda amyotrophic lateral sclerosis (ALS) – fejn qiegħed jitlob li jindirizza l-laqgħa konġunta ta' tliet kumitati permanenti.

L-Ispeaker informa lill-Kumitat illi huwa kien ser jgħaddi din it-talba lit-tliet chairpersons tal-Kumitati inkwistjoni għal deċiżjoni jekk jilqgħux it-talba tas-Sur Magro.

L-Onor.

Godfrey Farrugia informa lill-Kumitat illi kien huwa ċ-chairperson li kien ser imexxi l-laqgħa konġunta u li fid-dawl tal-aġenda estensiva ma kienx ser ikun possibbli li jinstema' fil-laqgħa li jmiss.

Skeda ta' attivitajiet parlamentari

L-Ispeaker qassam lill-Membri skeda ta' attivitajiet li ser jinżammu fil-Parlament fil-ġimgħat li ġejjin.

Fis8.02 p.m. ilKumitat aġġorna għal data li tiġi komunikata aktar tard.

ANĠLU FARRUGIA

Proceedings, agenda, minutes and transcripts of the parliamentary committees hbc


KUMITATI TAL-KAMRA TAD-DEPUTATI

KUMITAT PERMANENTI DWAR IS-SAĦĦA

AVVIŻ

Laqgħa Nru 20

L-Erbgħa, 24 ta' Frar 2016 fis-7:00 p.m.

L-Onor.

Etienne Grech, President tal-Kumitat Permanenti dwar is-Saħħa, javża li l-Kumitat se jiltaqa' nhar l-Erbgħa, 24 ta' Frar 2016 fis-7:00 p.m. fil-Kamra tal-Kumitati fil-Parlament b'din l-aġenda:

Konferma tal-Minuti.

Affarjiet oħra.

Proceedings, agenda, minutes and transcripts of the parliamentary committees docx


KUMITAT PERMANENTI DWAR IS-SAĦĦA

LAQGĦA NRU.

L-Erbgħa, 24 ta' Frar 2016

Il-Kumitat Permanenti dwar is-Saħħa ltaqa' fil-Kamra tal-Kumitati fil-Parlament, il-Belt Valletta, fis-7:23 p.m.

L-Onor.

PREŻENTI: Is-Segretarju Parlamentari għas-Saħħa l-Onor.

Il-President tal-Kumitat qal it-talba.

Il-Minuti ta' Laqgħat Nru 5 u Nru 10 li saru fit-13 ta' Ottubru 2014 u fil-11 ta' Marzu 2015 rispettivament ġew konfermati.

Il-Kumitat stieden lil Dr Anthony Vassallo, Konsulent fl-Uffiċċju tal-Ombudsman u lis-Sur Charles Messina, Kummissarju għas-Saħħa biex jagħtu preżentazzjoni dwar ir-rapport intitolat:

Dan ir-rapport kien maħruġ f'Awwissu 2015 mill-Ombudsman flimkien mal-Kummissarju għas-Saħħa.

Dr Vassallo spjega kif dan ir-rapport investiga erba' każijiet li kienu jikkonċernaw pazjenti li skont il-liġi tas-Sigurtà Soċjali kienu ntitolati għall-mediċina b'xejn, imma dawn il-mediċini xorta ma ġewx mogħtija min-naħa tad-Dipartiment tas-Saħħa.

Il-Kumitat stieden lill-Professur Andrew Borg, Chairman tal-Government Formulary List Advisory Committee biex jieħu sehem fid-diskussjoni.

Wara l-membri preżenti staqsew diversi mistoqsijiet fuq ir-rapport lil Dr Vassallo.

Fit-8:01 p.m. il-Kumitat ikkonkluda d-diskussjoni fuq dan is-suġġett.

Il-Kumitat stieden lis-Sur Martin Scicluna, Direttur Ġenerali tat-Today Public Policy Institute (TPPI) biex jagħti preżentazzjoni dwar ir-rapport maħruġ f'April 2015i ntitolat:

Wara l-Kumitat stieden lis-Sur Lee Roberts, l-Inġinier Marco Cremona u l-Ġeologu Gordon J Knox, l-awturi prinċipali tar-rapport, biex jagħtu spjegazzjoni teknika dwar ir-rapport.

Huma taw preżentazzjoni lill-Kumitat intitolata:

Il-Kumitat stieden lis-Segretarju Parlamentari Ronald Mizzi fil-Ministeru għall-Enerġija u s-Saħħa biex jieħu sehem fid-diskussjoni.

Wara l-Membri preżenti staqsew diversi mistoqsijiet lill-mistednin.

Fid-9:06 p.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVANA TAL-KUMITAT

PRESIDENT TAL-KUMITAT

Proceedings, agenda, minutes and transcripts of the parliamentary committees health


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET BARRANIN U EWROPEJ

AVVIŻ

Laqgħa Nru. 40

It-Tnejn, 29 ta' Frar 2016 fis-6:45 pm

L-Onor.

Luciano Busuttil, President tal-Kumitat Permanenti dwar l-Affarijiet Barranin u Ewropej, javża li l-Kumitat se jiltaqa' nhar it-Tnejn, 29 ta' Frar 2016 fis-6:45 pm fil-Kamra tal-Kumitati fil-Parlament b'din l-aġenda:-

Konsiderazzjoni ta' opinjoni motivata fir-rigward ta' proposti leġislattivi tal-Unjoni Ewropea.

Diskussjoni dwar ir-ratifika mill-Gvern tal-Ftehim dwar Kummerċ bejn l-Unjoni Ewropea u l-Amerika Ċentrali skont Art.

4 (2) tal-Att dwar l-Unjoni Ewropea.

Affarijiet oħra.

24 ta' Frar 2016 SKRIVAN TAL-KAMRA

Proceedings, agenda, minutes and transcripts of the parliamentary committees bar


LAQGĦA NRU.

It-Tnejn, 29 ta' Frar 2016.

Il-Kumitat Permanenti dwar l-Affarijiet Barranin u Ewropej iltaqa' filKamra tal-Kumitati fil-Parlament, il-Belt Valletta, fis-7.05 p.m.

L-Onor.

PREŻENTI: L-Onor.

Toni Bezzina, l-Onor.

Deo Debattista (sostitut tal-Ministru għall-Affarijiet Barranin), l-Onor.

Presenti wkoll kien hemm is-Sinj.

L-Iskrivan tal-Kumitat qal it-talba.

Il-Minuti tal-laqgħa Nru 39 li saret fit-18 ta' Jannar, 2016, kienu konfermati.

Il-President tal-Kumitat informa li l-Onor.

Michael Falzon nħatar Membru fuq dan il-Kumitat minflok l-Onor.

Marlene Farrugia permezz ta' mozzjoni nru 309 approvata mill-Kamra fil-15 ta' Frar, 2016.

Fuq proposta tal-President, il-Kumitat qabel li jikkonsidra l-korrispondenza aktar tard sabiex ma jżommx lill-Uffiċjali tal-Gvern li kienu mistiedna aktar milli meħtieġ.

DISKUSSJONI DWAR IR-RATIFIKA MILL-GVERN TAL-FTEHIM DWAR KUMMERĊ BEJN L-UNJONI EWROPEA U L-AMERIKA ĊENTRALI SKONT ART.

4 (2) TAL-ATT DWAR L-UNJONI EWROPEA

Wara li l-Kumitat ikkonsidra l-memorandum imħejji mill-Ministeru għall-Ekonomija, Investiment u Intrapriżi Żgħar u approvat mill-Cabinet fid-19 ta' Jannar 2016, kif ukoll sema' l-ispjegazzjonijiet tas-Sur David Sammut, Direttur fil-Ministeru għall-Finanzi, u tas-Sur Jeffrey Bugeja, Direttur fil-Ministeru għall-Ekonomija, Investiment u Intrapriżi Żgħar dwar ir-ratifika mill-Gvern tal-Ftehim dwar Kummerċ bejn l-Unjoni Ewropea u l-Amerika Ċentrali datat il-31 ta' Lulju 2015, li jagħmel parti mill-Ftehim ta' Assoċjazzjoni bejn iż-żewġ naħat, kien hemm qbil li l-President tal-Kumitat jirrapporta lill-Kamra li kienet saret id-diskussjoni skont id-diżpożiizzjonijiet tal-Art.

4 (2) tal-Att dwar l-Unjoni Ewropea fejn ġie reġistrat qbil unanimu ma' din ir-ratifika u li jqiegħed fuq il-Mejda tal-Kamra kopja tal-Ftehim.

Dok 137 Kopja tal-Ftehim dwar Kummerċ bejn l-Unjoni Ewropea u l-Amerika Ċentrali datat il-31 ta' Lulju 2015, li jagħmel parti mill-Ftehim ta' Assoċjazzjoni bejn iż-żewġ naħat.

PROPOSTA GĦAL OPINJONI MOTIVATA

Il-Kumitat kellu għall-konsiderazzjoni tiegħu dawn id-dokumenti:-

Dok 138 Il-pożizzjoni tal-Gvern fir-rigward ta' (KUMM(2015)613); u

Dok 139 Abbozz ta' opinjoni motivata fir-rigward ta' (KUMM(2015)613) mibgħuta mill-Ministeru għat-Trasport u l-Infrastruttura.

Il-Kumitat, wara li kkonisdra dawn id-dokumenti, u sema' l-ispjegazzjonijiet mogħtija mis-Sinj.

Lucienne Meilak, Direttur fil-Ministeru għat-Trasport u l-Infrastruttura, mis-Sur George Borg Marks, Direttur Ġenerali tal-Avjazzjoni Ċivili u mis-Sinj.

Emma Zammit, research analyst mal-Kumitat, qabel unanimament li jirrakkomanda lill-Kamra li tibgħat din l-opinjoni motivata lit-tliet Istituzzjonijiet tal-Unjoni Ewropea u li l-President tal-Kumitat jikkomunika dan lill-iSpeaker skont il-proċedura stabbilita.

Il-President tal-Kumitat informa lill-Membri b'din il-korrispondenza, li kopja tagħha diġà kienet ġiet mgħoddija lill-Membri:

ittra tat-3 ta' Frar 2016, dwar l-invit mingħand il-President tal-Kumitat għall-Affarijiet Barranin tal-Kunsill tal-Assemblea Federali Russa, Konstantin Kosachev, għal żjara fir-Russja minn delegazzjoni tal-Kumitat lejn l-aħħar ta' Marzu u l-bidu ta' Apirl 2016.

Il-Kumitat, wara li reġa' ra l-parir tal-Ministeru għall-Affarijiet Barranin tad-9 ta' Marzu 2015 u dak aktar riċenti tat-23 ta' Frar 2016, tenna li jilqa' dan l-invit u li ż-żjara ssir b'konformità mal-miżuri ristrettivi tal-Unjoni Ewropea li kienu fis-seħħ kif ukoll li d-dati proposti ma kienux konvenjenti.

Kien hemm qbil li l-President tal-Kumitat jikkomunika dan lill-Ambaxxatur Russu kif ukoll jipproponi dati oħra u li d-delegazzjoni tkun magħmula minn ħamsa, jiġifieri, mill-President u żewġ Membri minn naħa ta' Gveru u żewġ Membri min-naħa tal-Oppożizzjoni.

invit li l-iSpeaker għadda lill-Kumitat biex Membru tal-Kumitat jirrappreżenta l-Parlament fil-laqgħa fi Brussell bejn il-Parlament Ewropew u l-Parlament Ukren bejn id- 29 ta' Frar u t-2 ta' Marzu 2016.

Il-Kumitat innota li l-Onor.

Michael Falzon kien fil-fatt imsiefer biex jattendi għal din il-laqgħa.

ittra datata t-3 ta' Frar 2016 mingħand il-President tal-Parlament Ewropew b'risposta għall-ittra tal-1 ta' Frar 2016 tal-Parlament Olandiż, iffirmata wkoll mill-President ta' dan il-Kumitat, dwar il-mod kif kien trasmess l-abbozz ta' proposta leġislttiva biex jemenda l-att dwar l-elezzjonijiet għall-Parlament Ewropew.

Il-Kumitat innota li dan id-dokument kien diġa' ġie mgħoddi mill-Grupp ta' Ħidma mil-lat ta' sussidjarjetà u li kien se jsir l-iskrutinju tiegħu meta tasal il-pożizzjoni tal-Gvern fuqu skont il-proċedura stabbilita.

Dok 140 Ittra datata t-3 ta' Frar 2016 mingħand il-President tal-Parlament Ewropew b'risposta għall-ittra tal-1 ta' Frar 2016 tal-Parlament Olandiż dwar l-elezzjonijiet għall-Parlament Ewropew.

talba verbali mill-Ambaxxata Taljana u oħra bil-miktub mill-Ministeru għall-Affarijiet Barranin għal laqgħa mal-Ministru għall-Affarijiet Barranin Taljan Paolo Gentiloni, nhar il-Ħamis l0 ta' Marzu, 2016 fis-2.30pm.

Il-Kumitat ikkonferma din il-laqgħa.

Dok 141 Email mibgħuta mill-Ministeru għall-Affarijiet Barranin fit-23 ta' Frar 2016 fejn talbu laqgħa tal-Kumitat mal-Ministru għall-Affarijiet Barranin Taljan.

talba verbali mill-Ambaxxata Taljana għal laqgħa mal-President tal-Kumitat għall-Affarijiet Barranin tas-Senat Taljan, Vannini Chiti u żewġ senaturi oħra mill-istess kumitat, nhar il-Ħamis 12 jew il-Ġimgħa 13 ta' Mejju 2016.

Il-Kumitat aċċetta din it-talba u li d-dettalji dwarha jiġu diskussa aktar qrib id-data.

email mis-segretarjat tal-Kummissarju Karmenu Vella, responsabbli mill-Ambjent, Affarijiet Marittimi u Sajd, fejn ġiet milqugħa' t-talba li saritlu biex jindirizza l-Kumitat dwar il-Programm Leġislattiv tal-Kummissjoni għall-2016 u dwar kif sejrin l-inizjattivi ewlenin li jaqgħu taħt ir-responsabbiltà tiegħu nhar il-Ġimgħa 18 ta' Marzu 2016 fl-10.30am.

Dok 142 Email mibgħuta fit-8 ta' Frar 2016 mis-segretarjat tal-Kummissarju Karmenu Vella fejn ġiet milqugħa t-talba sabiex jindirizza lill-Kumitat.

AFFARIJIET OĦRA

REVIŻJONI TAL-POLITIKA EWROPEA DWAR IL-VIĊINAT (EUROPEAN NEIGHBOURHOOD POLICY - ENP)

Il-Kumitat ikkonsidra s-sottomissjoni tar-research analyst fuq il-punt imqajjem mill-Onor.

Tonio Fenech dwar jekk il-concerns li kien hemm fir-rigward tad-dokument intitolat Joint Consultation Paper 'Towards a new ENP' (JOIN (2015) 6 final) ippubblikata fl-4 ta' Marzu 2015 kienux ġew indirizzati fil-Joint Communication for the Review of the European Neighbourhood Policy (JOIN (2015) 50 final) ippubblikata fit-18 Novembru 2015 u qabel li d-dokument bir-referenza Join(2015) 6 jiġi mgħoddi.

Fit-8.06 p.m. il-Kumitat aġġorna għal data u b'aġenda li kellhom jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT